钦定古今图书集成/理学汇编/文学典/第199卷 > 《跋施真人集后》前人
## 钦定古今图书集成/理学汇编/文学典/第199卷 > 《跋施真人集后》前人

右唐施肩吾集，其诗无虑五百篇，有肩吾自叙冠焉，
而陈倩所叙才六十二篇，盖未尝见完书也。今合为
一集，以《杂笔》三篇附于后。肩吾隐豫章西山，莫知其
终，江右人至今传以为仙。观其《三住铭》，论气神形之
指甚微，真得道者之言与。其诗格韵虽若浅切，然时
有过绝人语，颇可观览。政和丁酉岁十一月十二日，
武阳黄某于《京路舟中》挍之。